《侄庄携何陋居集苏庵集诗读之感赋》
清代·方登峄

五十年前罹祸日，征车行后我生时。岂知今日投荒眼，又读先人出塞诗。

久远孙谋文字累，苍茫天意始终疑。携来笑尔非无意，似此生还亦有期。

作者简介：（1659—1725）安徽桐城人，字凫宗，号屏柘。方孝标侄。诸生。康熙间官工部主事。五十年，以戴名世《南山集》案牵连，戍黑龙江。在戍所种花赋诗。后奉诏赦归，则已死塞外。有《述本堂诗集》。